Stellenbosch se jaarlikse e'Bosc-erfenisprojek wat vanjaar vir die sesde agtereenvolgende keer weer sy beslag in Septembermaand kry, sal weereens deelname van al sy gemeenskappe en 'n wye verskeidenheid organisasies geniet.
Die hoogtepunt van die jaar is ongetwyfeld die e'Bosch-rivierfees wat op Erfenisdag, 24 September, van 10:00 tot 16:00 in Die Laan op die walle van die Eersterivier aangebied word. Die publiek kan uitsien na 'n volgepakte program wat 'n verhoog met musiek deur plaaslike kunstenaars, ‘n kunsuitstalling in die Ou Landbousaal, stalletjies van al die dorpies wat kos- en tuisgemaakte produkte verkoop, sowel as 'n potjiekoskompetisie insluit.